Abdullahi Kanu

Abdullahi Kanu (An haifeshi a ranar 19 ga watan Oktoba 1999) an haifeshi a  jihar Katsina, Najeriya. ya kasance ɗan kwallon ƙafa wanda yake taka leda a kungiyar K. Soro United.

Abdullahi Kanu ya kasance dan wasan gaba wanda ke buga lamba 11, sai dai dan wasan yakan  buga lamba 7 da kuma lamba 9 a wadansu lokutan. 

 Rayuwar Baya 
Abdullahi Kanu ya fara buga kwallo a kungiyar J. Brazilian tun yana dan shekara 12 a shekarar 2012, inda ya shafe shekaru 4 yana taka leda a kungiyar ta J. Brazilian inda ya lashe kofuna 8 a kungiyar. ya buga wasanni 133 tare da kungiyar, ya zura kwallaye 117 ya taimaka anci kwallaye 71, a jumullar gudummawa kuma ya kama 188. ya kasance ɗan wasan da yafi kowa zura kwallaye a tarihin ƙungiyar.

Dan wasan ya canza sheƙa zuwa kungiyar Royal F. C  shekarar 2016 inda ya zama kwararren dan kwallo a tarihin rayuwar shi. Abdullahi Kanu Joins Royal F.C." Royal F.C. Official Website, 2016.

 Aikin Kwararrun Ƙungiyoyi 

 Royal F. C 
A shekara ta 2016 ya koma ƙungiyar Royal F. C a ƙarkashin mai horaswa Abey inda ya buga wasanshi na farko a Ƙungiyar da Wigan F. C.  Royal F. C tayi nasara a wasan daci 3-1, yayin da Abdullahi Kanu ya jefa kwallo ɗaya a raga. 

Ya shafe shekara 1 a kungiyar Royal F. C inda ya buga wasanni 24, ya zura kwallaye 20 ya taimaka an zura kwallaye 11. dan wasan ya kasance ɗan wasan da yafi kowa zura kwallo a kungiyar ta Royal F. C a shekarar. Abdullahi Kanu Joins Royal F.C." Royal F.C. Official Website, 2016.

 Shooting Star 
A shekarar 2017 dan wasan ya kulla yarjejeniya da kungiyar Shooting star da kwantiragin shekaru 2 a ƙarƙashin jagorancin mai horaswa Hamisu Kaftin.

Ya buga wasan farko da kungiyar 11 shooting inda sukayi rashin nasara daci 2-1 a wasan, sai dai dan wasan ya zura kwallon sa ta farko a wasan."Shooting Star Signs Abdullahi Kanu." Shooting Star F.C. Official Website, 2017

Ya shafe tsawon shekaru 2 a Ƙungiyar (2017-2019) a Ƙungiyar ta Shooting Star, ya buga wasanni 30, ya zura kwallaye 19, ya taimaka an zura 13. 

 Kkt Strikers 
A shekara ta 2019 ya zama ɗan wasan KKT. sai dai dan wasan ya fuskanci matsaloli na rashin buga wasanni a kungiyar inda ya buga wasanni 4 kacal yaci kwallo ɗaya tare da kungiyar a ƙarƙashin mai horaswa Dashin.

 Dawowa Shooting Star 
Abdullahi Kanu ya sake dawowa tsohuwar ƙungiyar Shooting Star a shekarar alif 2020 inda ya shafe tsawon shekara 1 a kungiyar, ya buga wasanni 24 yaci kwallaye 18 ya taimaka aka zura kwallaye 8 a raga. dan wasan ya shiga cikin jerin manyan yan wasa na tarihin ƙungiyar inda ya kawo nasarori a kungiyar. 

Ya raba gari da kungiyar Shooting Star a shekarar 2021 inda ya kulla yarjejeniya da kungiyar kwallon kafa ta Gawo Professional.Abdullahi Kanu Returns to Shooting Star." Shooting Star F.C. Official Website, 2020.

 Gawo Professional 
A shekara ta 2021 ya kulla yarjejeniya da ƙungiyar Gawo Professional inda ya shafe shekaru 3 a kungiyar. dan wasan ya buga wasanni 54 a kungiyar inda ya zura kwallaye 40 ya taimaka akaci kwallaye 18."Gawo Professional Signs Abdullahi Kanu." Gawo Professional F.C. Official Website, 2021. 

A shekarar 2023 dan wasan ya lashe kyautar zama gwarzon dan wasa a kungiyar Gawo Professional.Abdullahi Kanu Wins Best Player Award." Gawo Professional F.C. Official Website, 2023

 Gasar Super lig 2023 
Abdullahi Kanu ya taka rawar gani a gasar Super lig na shekarar 2023, inda ya zama dan kwallon da yafi kowa jefa kwallo a gasar da kwallaye 6 sai Abu Awara dake bimashi da kwallaye 5.

Ya kai matakin kusa da na karshe tare da kungiyar Gawo Professional inda sukayi rashin nasara a wasan da kungiyar Durɓi Strikers daci 2-1 inda dan wasan shine yaci ɗayar da sukaci.

 Monaco Atc 
A shekara ta 2023 ya kulla yarjejeniya da kungiyar Monaco Atc inda ya shafe watanni 4 kacal tare da kungiyar inda ya buga wasanni 18 a Ƙungiyar. ya zura kwallaye 14 a Ƙungiyar.Joins Monaco Atc." Monaco Atc Official Website, 2024.

 11 Shooting 
A karshen shekarar 2023 dan wasan ya koma ƙungiyar 11 shooting inda ya shafe tsawon watanni 3 tare da kungiyar inda ya zura kwallaye 10 a cikin wasanni 21 da ya buga tare da ƙungiyar.

 Kangiwa 
Bayan raba gari da kungiyar 11 Shooting, dan wasan ya kulla yarjejeniya d kungiyar Kangiwa United a ranar 6 ga watan Mayu, sai dai ya shafe watanni 2 kacal a kungiyar inda ya buga wasanni 10 yaci kwallaye 8."Kangiwa United Signs Abdullahi Kanu." Kangiwa United F.C. Official Website, 2024.

Dan wasan ya raba gari da ƙungiyar a ranar 18 ga watan Yuni 2024.

 K. Soro 
A cikin watan Agusta 2024 dan wasan ya kulla yarjejeniya da kungiyar K. Soro inda ya buga wasanni 9 yaci kwallaye 5 daga Agusta zuwa yanzu. ya samu lambar yabo daga magoya bayan kungiyar inda ya zura kwallo a wasan hamayya da suka fafata da kungiyar Kangiwa, inda suka samu nasara daci 1-0."Abdullahi Kanu Joins K. Soro." K. Soro United F.C. Official Website, 2024.

 Manazarta